ଜଗତସିଂହପୁର ୬|୯ଃ ଲଘୁଚାପଜନିତ ଲଗାଣ ବର୍ଷାରେ ସାରା ଜଗତସିଂହପୁର ଜିଲ୍ଲାରେ ଜନ ଜୀବନ ଅସ୍ତବ୍ୟସ୍ତ ହୋଇ ପଡିଛି । ଦୁଇ ଦିନ ହେଲା ଅନବରତ ବର୍ଷା ଲାଗି ରହିଥିବାରୁ ଲୋକେ ଘରୁ ବାହାରି ପାରୁନାହାନ୍ତି । ଜୁଜଙ୍ଗ ବ୍ଲକରେ ୫ ଟିରୁ ଅଧିକ ଗାଁ ଜଳବନ୍ଦୀ ହୋଇ ରହିଥିବା ବେଳେ ପାରାଦୀପର ପିପିଏଲ କଲୋନୀର ଲୋକେ ଜଳ ବନ୍ଦୀ ହୋଇ ପଡିଛନ୍ତି । ସେହିପରି ବାଲିକୁଦା ବ୍ଲକ୍ ର ୧୦ଟିରୁ ଅଧିକ ଗାଁ ପାଣି ଘେରରେ ରହିଛି । ତିର୍ତୋଲ ବ୍ଲକର କାଠ କୋଟ, ହଂସୁର ଆଦି ଗାଁ ଜଳବନ୍ଦୀ ହୋଇ ପଡିଛି । ଚାଷ ଜମିରେ ଜଳ ନିଷ୍କାସନ ହୋଇ ନପାରିବାରୁ ଧାନ କ୍ଷେତ ବୁଡି ରହିଛି ।
